
"AIDO“ PRIEDAS VAIKAMS | 


MYLIMAI ŠALIAI 


Salie, graži, šalie, tu stebuklinga, 
Šalie, darželiais rūtų papuošta! 
Išreikšti grožiui tavo žodžių stinga, 
Ir mano karšta meilė tau skirta. 


Man pirkios tavo gražios, gražios yra; 
- Margas pievas myliu, myliu pilkus laukus. 
O kaip puiku, kai aukso varpos svyra, 
Kai sklaidos medžių šlamesys švelnus... 


Žaliam miške lakštingalėlė suokia. 
Tenai lankoj dainuoja sesės mūs. 
Atrodo, saulė su tavim jau tuokias, 
Jau, rodos, visad šitaip linksma bus. 


Pracis tas laikas, grįž pikta žiemužė, 
Kris baltos snaigės, šaltas vėjas pūs. 
Bet tu atmink, šalie: lai vėtros ūžia, 
Manoji meilė tau tik vienai bus! 


J. Mackevičius 

Mirė Šv. Tėvas 


Vasario 10 dieną iš ryto mirė 
šv. Tėvas Pijus XI. Tai svarbus 
įvykis visam katalikų pasauliui. 

Mes — lietuviai, bet podraug 
ir katalikai. Tik nedidelė mūsų da- 
lelė yra kitos tikybos. Katalikų yra ir 


ŠVENTASIS TĖVAS PIJUS XI 


daugiau, antai: lenkai, vokiečių da- 
lis, prancūzai, italai, ispanai, portu- 
galai ir daug daug kitų tautų. Išviso 
katalikų priskaitoma apie 400 mi- 
lijonų žmonių. Tai didžiulė šeima, 
kuri klauso vieno Vado, Romos 
Popiežiaus, arba šv. Tėvo. Šv. Tė- 
vas yra viso pasaulio visų kata- 
likų  Ganytojas, jų dvasinių rei- 
kalų vyriausias Tvarkytojas. To 
Tvarkytojo jie visi klauso, Jo nu- 
rodymus paklusniai priima ir juos 
vykdo. 

Šv. Tėvą ir katalikus 
vien paklusnumo ryšiai. 


riša ne 
Yra dar 


ir stipresnis ryšis—meilė. Šv. Tė- 
vas, kaipo geras Piemuo, pačio 
Kristaus pastatytas, myli savo ga- 
nomąsias aveles — visus žmones. 
Katalikai taip pat ne vien gerbia, bet 
ir myli savo Ganytoją. Šis ryšis 
yra vienas stipriausių, jo 
nesugebėjo ir nesugeba 
jokia žemiškoji jėga nu- 
traukti. 

Popiežius Pijus XI pra- 
dėjo valdyti katalikų Baž- 
nyčią 1922 m. Vasario 6 
d. suėjo 17 metų, kaip 
Jis buvo išrinktas popie- 
žiumi ir vasario 12 d. bū- 
tų suėję 17 metų, kaip Jis 
buvo vainikuotas popiežių 
vainiku. Vasario 12 diena 
Romoje turėjo būti iškil- 
mingai minima, jau buvo 
pradėta prie tų iškilmių 
ruoštis. Deja, Popiežiui 
Pijui XI nelemta buvo tos 
dienos susilaukti. Jis mi- 
rė. Mirė nepaprastai ra- 
miai, tartum užmigo po 
ilgo ir sunkaus darbo pa- 
silsėti. Paskutinę gyveni- 
mo valandą meldėsi. Bu- 
vo labai silpnas, jau rankos 
negalėjo pakelti, bet melsdamasis 
stengėsi ja palaiminti susirinku- 
sius prie Jo ir viso pasaulio kata- 
likus. „Jėzau, Marija, Juozapai šv., 
mano siela teateina pas Jus, — 
ištarė Pijus XI, palenkė galvą į de- 


šinę, paskutinį kartą atsikvėpė ir : 


užmerkė visiems amžiams akis. 

Gražus buvo Popiežiaus Pi- 
jaus XI gyvenimas, pilnas įvairiau- 
sių darbų. Visų tų darbų mes ir 
nesuskaitytume, kad ir norėtume. 
Mes pakalbėkime tik apie tuos Jo 
darbus, kurie palietė ir mus, ma- 
žyčius. 

Daug neteisybės yra pasaulyje: 
stipresnis spaudžia silpnesnį, tur- 
tingesnis išnaudoja vargšą. Varg- 
šas labai dažnai neturi duonos 
kąsnio ne tik sau, bet ir savo vai- 
keliams. Visi popiežiai kreipė į tai 
Savo dėmesį ir mokė turtingesnius 
būti gailestingais ir neaplesti var- 
gingojo artimo. Popiežius Pijus XI 
aiškiai pasakė, kad reikia vargšui 
duoti tiek užsidirbti, kad jis ir jo 
šeima turėtų pakankamai duonos 
ir neblogą gyvenimą. Jis kreipėsi 
į visus, kas gali tvarkyti žmonių 
reikalus, kad nustatytų tokį darbi- 
ninkui ir vargšui atlyginimą už jo 
darbą, kad jis galėtų dar šiek tiek 
ir sutaupyti, kad senatvės sulau- 
kęs turėtų savo namelį, kur galėtų 
ramiai pabaigti savo dienas. Ir visa 
tai Popiežius kvietė daryti su 
meile, nelaukti, kol vargšai, netekę 
kantrumo, ateitų ir įtužę pridarytų 
visiems didelių nelaimių. Gražiai 
mokė šv. Tėvas. Jo žodžių rei- 
kėtų tik paklausyti, o tikrai ne 
vienam vargšui ir jo vaikeliui nu- 
džiūtų ašaros nuo akių. 

Esama žmonių, kurie nemėgs- 
ta dabartinės tvarkos. Jie sako, 
kad dabar nėra žmonių lygybės, o 
iš nelygybės esą plaukia visos ne- 
laimės ir daromos vargšams skriau- 
dos. Tik užmiršta jie, kad žmonės 
jau gema nelygūs: vieni ateina 
pasaulin paliegę ir mažapročiai, 
kiti — sveiki, stiprūs ir su dide- 
liais gabumais. Vis dėlto anie žmo- 
nės laikosi savo nuomonės ir no- 
rėtų visus sulyginti. O nelygybė, 
anot jų, eina iš to, kad ne visi 
lygiai auginami: turtingesnių tėvų 
Vaikai visako daugiau turi ir išauga 
paskui, sako jie, kitų išnaudoto- 
jais. Tad reikia, sako jie, visus 
vaikus iš tėvų atimti, surinkti vie- 

non vieton ir visus kartu auginti. 
Dideliuose miestuose taip ir da- 
roma su visiškais našlaičiais arba 
tėvų pamestais vaikais. Tik ir iš 
jų vėliau neišauga visai lygūs žmo- 
nės. Vieni jų būna darbštesni ir 
taupesni ir gražiai prasigyvena; 
kiti tinginiauja, girtuokliauja, tau- 
pyti nemoka ar nenori ir liūdnos 
būna jų gyvenimo dienos. 
Popiežius Pijus XI prieš bend- 
rą vaikų auginimą griežtai pasi- 
sakė. Jis viename savo raštų ka- 
talikus mokė, kad nevalia ardyti 
šeimos, kad vaikus auginti turi 
teisę tik jų tėvai, nes vaikams 
augti geriausiai prie motutės ir 
tėvelio, kurie juos labiausiai myli. 
Tik pamanykite ir jūs, mažieji, ką 
jūs darytumėte, jei pas jumis 
ateitų svetimi žmonės ir pradėtų 
jus atiminėti nuo motutės! Ar ne- 
verktumėte graudžiomis ašaromis? 
Taigi šv. Tėvas Pijus XI pasakė, 
kad taip daryti negalima, kad toks 
darbas yra nuodėmė, už kurį Die- 


vulis tokius žmones galįs sunkiai 
nubausti. 
Popiežius Pijus XI, kaip ma- 


tome, rūpinosi mumis, mažais: jis 
nurodinėjo taip tvarkyti pasaulį, 
kad tėveliai galėtų pakankamai 
uždirbti savo vaikams duonos, ir 
barė tuos, kas norėtų atimti vai- 
kus iš tėvelių. 


* * 
* 


Katalikai be popiežiaus ilgai 
būti negali. Romon renkasi aukš- 
tieji dvasininkai, kurie iš savo tarpo 
išrinks naują popiežių. Popiežiaus 
rinkikai vadinami kardinolais. Kar- 
dinolai kovo mėnesį naują popie- 
žių išrinks ir šią linksmą žinią 
paskelbs visam pasauliui, 

as. 


HO 

Našlaitės skundas 


Kai skausmai man suspaudžia širdelę, 
Ašarėlė kai krinta gaili, 

Prie Tavęs, žalio klevo Smūtkeli, 
Ateinu parymot pakely. 


Tu nuliūdęs, bet man toksai geras, 
Tu paguosi mane, aš žinau, 

Todėl visą, oi visą vargelį 
Vieškelužiais štai atnešu Tau. 


Darganėlių Tu daug iškentėjai, 
Daug vėjelių šiaurinių, šaltų... 
Tai ir mano našlaičio dalelę 
Tu suprasi, Smūtkeli, tik Tu... 


Vikt. Šimaitis. 


Nedėkingumas 


Kartą ėjo keliu žmogelis. 
Šalia kelio augo erškėtynas. 
Jame kankinosi įsipainiojęs 
žaltys. Žaltys prabilo žmogaus 
balsu: 

— Zmogeli, išgelbėk mane 
nuo mirties! Aš tau kuo nors 
atsimokėsiu. 

Žmogelis praskėtė erškė- 
tyną ir, nors jo rankas badė 
aštrūs dygliai, išleido žaltį. 


© 


Kada žaltys jau buvo išgelbė- 
tas, jis šoko, apsisuko aplink 
oaan kaklą ir ėmė smaug- 
ti. Žmogelis išsiėmė peilį ir 
perpiovė žalti. Žaltys, išgelbė- 
tas nuo vienos mirties, žuvo 
kita mirtimi. 

Būk dėkingas savo išgel- 
bėtojui. 

Atsiuntė V. Žebrauskas. 

Medžiotojai 


Žiema. Šalta. Miškas stovi 
baltu rūbu apsidengęs. 


Išėjo iš savo guolio kiš- 


kelis. 

—- Eisiu pas lapę kaimy- 
ne. Eisime kartu medžioti 
į sodžių. 


Nuėjo. Lapė-snapė guli sa- 
vo šiltame urve tankumyne. 
Ji miega ir sapnuoja apie rie- 
bias vištytes ir baltas žąsy- 
tes. Išgirdo kiškį ateinant. Pa- 
šoko lapė-snapė. 


— Laba diena tamstai, 
kaimyne! 

— Laba, laba, kiški - piš- 
ki! Ką pasakysi? j 

— Eikime i sodžių me- 
džioti. 

— Eikime. 


Ir nuėjo: kiškis kupru-kup- 
ru... lapė dib-dib-dib... 
inai, užeikime pas kai- 


myną lokutį. Tryse bus drąsiau. 

Nuėjo. | 

— Huū-hū-hū-aūū... ko jums 
kaimynai, aa?  Medžioooti? 
Noriu miego. Aš medžioti ne- 
noriu. Aš rudeni gerai prisi- 
valgiau. Dabar miegosiu iki 
pavasario, 

Kupru -kupru... dzib - dzib- 
dzib... nubėgo vienu du į so- 
džių. Per lauką, per ežią, pro 
tvorą, pro krūmus atbėgo prie 
sodo. 


— Tai kvepia... žąselės, 
vištelės... džiaugiasi jie. 
— Ai Margis! — suriko 


kiškis-piškis. 

— Ai, Kudlius! — sucypė 
lapė-snapė. 

Ir nukūrė mūsų medžioto- 
jai atgal i mišką, o paskui 
juos Margis ir Kudlius. 

> Kietis 

PASITAISĖ 


Buvo berniukas labai netvar- 
kingas. Knygos jo visuomet bū- 
davo išmėtytos tai ant lovos, tai 
ant žemės. Bateliai dažnai būdavo 
ant stalo padėti. O rankos biau- 
rios, rašaluotos, nagai ilgiausi, 
plaukai nešukuoti, burna neplauta, 
drabužiai suglamžyti, purvini. Ma- 
mytė buvo tuo labai susirūpinusi. 

Kartą mamytė pasakė: 

— Sūnuti, aš einu miestan, o 
tu sutvarkyk grįčią, kol grįšiu. 

Pasilikęs berniukas ilgai mąstė, 
nuo ko čia pradėjus tvarkyti. 

Staiga stojo prieš jį nematytas 
vaikelis — baltu rūbu, sparnuotas 
ir su šluota rankoje. 

— Neliūdėk, nemąstyk! — tarė 
jis berniukui, — eik pas savo bro- 
liuką pažaisti. 

— Aš neturiu broliuko,—atsakė 
nustebęs berniukas. 
atrasi. ; 

Berniukas, pečius patraukęs, 
"išėjo iš gričios. Pamatė Margj ir 
klausia: 

— Ar ne tu mano brolis? 

— Aš? Tavo brolis! Tokio ne- 
valos! Pasižiūrėk tik į save! 

Ir suurzgęs nubėgo Margis į 
ląstą. 

Pamatė ant tvoros žvirblelį. 

— Ar ne tu esi mano bro- 

liukas? 
— Ir nemanau, — atsakė pasi- 
pūtęs žvirblis. — Aš kas dieną 
plaunu snapą, kojas ir valau plunks- 
neles, o tu ką? Nevala! 

Ir nuskrido. e 

Beeidamas susitiko Rainj. 

— Raini, gal tu esi mano brolis? 

— Kooo?—paklausė Rainys.— 
Kaip išdrjsai taip manyti? Mano 
kiekvienas plaukelis išvalytas, iš- 
laižytas, aš kiekvieną balą aplen- 
kiu, kad- kojų nesutepčiau, o tu 
apskretes nuo ausy iki kojų. Pa- 


sitrauk iš kelio, pukšt! — supurškė 
Rainys ir nubėgo, uodegą pakėles. 
Berneliui liūdna pasidarė. Kaip 
tai? Aš blogesnis už šunį, už ka- 
tiną?! Kad jūs nesulauktumėte... 


— A-—sveikas, broliuk, kaip 
sveikata? —išgirdo berniukas. 

Atsigrįžo, žiūri — ogi paršelis 
Deglaitis. 


— Aš nesu tavo broliukas! — 
sušuko piktai berniukas. 

— Esi, esi, ko čia giniesi, ne- 
būk jau toks kuklus. Aš matau! 
Kad nebūtum mano broliukas, tai 
nebūtum toks apskretęs, purvinas, 
Aš savo giminę gerai pažįstu. 
Eikše, brolyti, daržan, ten tokia 
puiki balelė. Nors naktį ir sušąla, 
bet dieną nuo saulelės atsileidžia 
ir puikiai galima pasivolioti. Eikš! 

— Aš nemėgstu voliotis! — su- 
šuko užsigavęs mūsų berniukas. 

— E, kalbėk kam nori, tik ne 


man. Pažiūrėk į savo rankas, ko- 


jas, drabužius. Iš kur tas biauru- 
mas, jei nesivoliotumei po balos. 
Eikš, eikš. Paskui duosiu tau va- 
karienei samplovų iš lovio. Tai pa- 
valgysime. Eikš! - prašė Deglaitis. 

— Ne, nenoriu samplovų! Ne- 
noriu! — ėmė šaukti berniukas. — 
Mama, mama! 

Ir nubėgo namo. Grįčią rado 
sutvarkytą. 

Greitai įsipylė vandens, nusi- 
plovė rankas, burną, susišukavo ir 
drabužėlius šepečiu išsivalė. 

Grįžo mamytė. Ziūri — grįčia 
sutvarkyta, o jos sūnelis nusiprau- 
ses, susitvarkęs— švarus. 

— Dabar t2i mano sūnelis, da- 
bar tai mano vaikelis, —apsidžiau- 
gusi tarė mamytė. 

Nuo tos dienos mamytės sū- 
nelis buvo visuomet švarus ir 
tvarkingas. 

Dagilis. 
(Pagal anglų pasaką) 

Mokykis 


Vaike, eik mokytis, 
Imk knygas į ranką, 
Nes bemoksliui žmogui 
Sunkiai dirbti tenka. 


Imki plunksną ir rašyki, 
Kaip tave mokina. 
Ir žinok, kad tinginystė 
Žmogų sunaikina. 


Jei manęs klausysi, 
Tai mokytas būsi, 
O mokytas būdams 
Niekur nepražūsi. 


V. Bytautas 


oD 


BURTININKĖ 


(Pasaka). 


I: 


Viename kaime, netoli kara- 
liaus dvaro, labai skurdžiai gyveno 
viena moterėlė ir niekaip negalėjo 
prasigyventi. O ji taip norėjo tur- 
tingo žmogaus gyvenimu pagy- 


venti! 
Kartą sumanė jį pavogti iš ka- 
raliaus ganyklos geriausį arklį. 


Kaip sumanė, taip ir padarė: arklį 
pavogė, girion nuvedė ir paslėpė. 
Vakarą, kai karaliaus tarnai nuėjo 
parvesti arklių, nerado geriausio. 
Parjoję jie apie tai tuojau pranešė 
pačiam karaliui. Karalius labai su- 
sirūpino ir įsakė ieškoti žirgo. 

Karaliaus tarnai pradėjo klau- 
sinėti visų, ar kartais nematė to 
geriausio žirgo. Užėjo jie ir pas tą 
moterėlę, kuri žirgą pavogė ir gi- 
rioje paslėpė. Moterėlė ir sako ka- 
raliaus tarnui: . 

— Aš galiu išburti, kur yra ka- 
raliaus mylimiausias žirgas. 

Karaliaus tarnas tuojau nusi- 
vedė į karaliaus rūmus. Karalius 
jai tarė: 


— Jei išbursi, kur mano arklys, 
aš tave apdovanosiu. Jei tik pa- 
meluosi, kalėjiman liepsiu įmesti. 

Moterėlė pradėjo burti: išsklai- 
dė kortas, ilgai į jas žiūrėjo, vėl 
rinko, vėl sklaidė, vėl į jas žiūrė- 
jo, kažką murmėjo, pagaliau, tarė: 

Šviesiausias karaliau! Tavo žir- 
gas pavogtas ir girioje paslėptas. 
Liepk girion nueiti ir žirgą ten tar- 
nai suras. 

Karalius įsakė tarnams iškrėsti 
mišką ir žirgą surasti. Tarnai nu- 
ėję žirgą rado ir namo persivedė. 
Karalius moterėlę pavaišino, apdo- 
vanojo ir namo paleido. Moterėlė 
džiaugėsi, kad jai pasisekė taip 
lengvai įsigyti nemažą turtą. 


2. 


Pražuvo karaliui dideli pinigai.. 
Visi jo tarnai visur jų išieškojo, 
bet niekur nesurado. Karalius pri-- 
siminė aną moterėle, kuri moka 
gerai burti, ir liepė ją į rūmus vėl 
atvesti. Dreba dabar moterėlė iš 
baimės, bet karaliui nesipriešina, 
imasi burti, vagilių ieškoti. 

Karalius, norėdamas moterėleę 
gerai pavaišinti, įsakė savo virėjui 
iškepti žąsį. Virėjas tačiau ne žąsį, 
bet varną iškepė ir moterėlei pie- 
tų padavė. Moterėlė valgio nelie- 
čia, sėdi susimąsčiusi, tyli. Kiek 
patylėjusi, sako pati sau: 

— Varna tu, varna! Ir reikėjo 
tau čia prie karaliaus stalo atsi- 
durti. 

Virėjas tai girdėjo ir labai išsi- 
gando. Jis pasišaukė moterėlę sa- 
vo kambarin ir ėmė maldauti, atsi- 
prašinėti, kad jam dovanotų už 
apgaulę. 

— Palauk, palauk, — sako jam 
moterėlė. — Aš išbūriau, kad tu 
man ne žąsį, bet varną iškepęs 
padavei, sužinosiu aš ir kas kara- 
liaus pinigus bus pavogęs. 

Virėjas pabūgo, ir prisipažino, 
kad jis pavogęs pinigus. 

— Jei duosi rnan pusę savo 
metinio uždarbio, tai aš taves ne- 

išduosiu, — sako nudžiugusi _ mo- 
terėlė. 

— Duosiu, duosiu, — prižadėjo 
nusigandęs virėjas, — tik. tu manęs 
nepražudyk. 

Ir atidavė virėjas pavogtus ka- 
raliaus pinigus ir pusės metų savo 
algą pridėjo. Moterėlė karaliaus pi- 
nigus paslėpė karaliaus darže ir 
nuėjo į rūmus burti. 

Kai tik išmetė kortas, tuojau ir 
pasakė: 

— Tavo pinigai, sviesiausias 
karaliau, pavogti ir už rūmų darže 
pakasti. 

Karalius dabar pats nuėjo pi- 
nigų ieškoti. Kai tarnai nurodytoje 
vietoje prakasė žemę, rado puodą 
su pinigais. Nudžiugęs karalius ati- 
davė moterėlei net pusę rastų pi- 
nigų. 

Moterėlė, iš tikrųjų, praturtėjo 
ir susilaukė, kad galėjo gyventi 
turtingų žmonių gyvenimu, 

Atsiuntė Visamylįs. 


Raitelio daina 


Bėk, bėk, žirgeli 
Mano bėrasai 

Per dieną šimtą mylių. 
Vai nešk, parneški 
Mane bernelį 

I gimtąją šalelę. 


Kai tu nuneši 
Mane bernelį 

| mano tėviškėlę, 
Tai aš pašersiu 
Tave, bėrasai, 
Auksinėm avižėlėm. 


Vai nešė, nešė 


Mane žirgelis 


Per dieną šimtą mylių! 
Vai žvengė, žvengė 


Mano bėrasai 
Arklidėj pas tėvėlį! 

Jonelis ir vilkas 


Pasaka 


Kartą gyveno mažas berniukas, 
vardu Jonelis. Ir numirė jam mo- 
tina. Liko jis vienas dideliame 
miške nedidutėj lūšnelėj. O buvo 
tada žiema. Sniego daug, net me- 
džių šakos lūšta. Šaltis didelis, 
met tvoros braška. 


Guli motulė negyva, niekas 
pirkelės nepakuria, visai jau šalta. 
Ir pradėjo Jonelis šokinėti, kad 
nesustingtų. Šokinėjo, šokinėjo, 
Paskui mato, kad jis taip. šokinėti 
ilgai neišgalės. Prigūžė jis prie 
motulės ir po kiek laiko lyg atsi- 
minė, kas reikia daryti, kad jų 
lūšnelėje šilta būtų. 

Pašoko Jonelis, suieškojo tė- 
velio batus, kailinius, kepurę, pirš- 
tines ir kirvį. Jo tėvelį sniegas 
Užpuūtė, kai Jonelis dar mažas bu- 
vo. Liko tik drabužiai. Apsirengė 
Jonelis ir su rogutėm išvažiavo 
dar toliau į mišką sausesnių ir 
Plonesnių malkų ieškoti. Rado tokį 
medelį, nusikirto jį, sukapojo, pil- 
nas rogutes malkų prisikrovė. Jau 


reikia grįžti namo, tik žiūri: prie- 
šakyje tupi didelis vilkas ir taip 
negražiai juokiasi. Iš pradžių Jo- 
nelis iš baimės net į sniegą atsi- 
sėdo, bet atsipeikėjo, pasiėmė 
slapčia kirvį ir, kaip didelis vyras, 
sako: 

— Tik pamėgink mane pulti, 
tuoj neteksi galvos! 

Vilkas staiga atsiliepė: 

— Norėjau tave praryti, bet 
matau, kad esi gudrus ir drąsus, 
ir man tavęs gaila. Aš būsiu tavo 
draugas ir padėsiu tau tempti na- 
mo rogutes. 


— Gerai, — sako nurimęs Jo- 
nelis, — padėk. O kad.esi stiprus, 
tai aš atsisėsiu į rogutes ir tu 
tempsi vienas. 

Na, ir įsikinkė vilkas. Berniu- 
kas užšoko ant malkų, — ir va- 
žiuoja. Važiuoja per pusnis, per 
kelmus, per tankumynus. Ir vis 
bėga, ir vis skuba, o trobelės kaip 
nėra, taip nėra. Vilkas bėga grei- 
čiau ir greičiau, miškas retėja ir 

retėja, staiga ir visai dingo. Už- 
bėgo vilkas ant užšalusio ežero, 
Ledas lyg stiklas ir mėlynas. Dan- 


guje juokiasi didelė saulė. O vilkas | 


bėga vis greičiau ir greičiau. Jo- 
neliui net galva svaigsta. Ir pa- 
noro Jonelis dar greičiau važiuoti. 
Jis paėmė ir po vieną išmetė iš 
rogučių visas malkas, dar koja 
vilkui uodegon paspyrė. Kad pasi- 
leido tada vilkas bėgti, kaip vie- 
sulas skrenda. Ilgai taip skrido. 

Vakaras. Mėlyna pilis su auksi- 
niu stogu. Vilkas staiga sustojo. 

— Čia paliksiu tave, — sako 
vilkas, — čia bus gera tau gy- 
venti. 

Iš pilies išėjo tokia maža mer- 
gaitė ir kviečia Jonelį pas save. 
Išėjo ir jos tėvai, puošnūs tokie, 
lyg karaliai. Ir jie kviečia Jonelį 
į pilį. Iš pilies girdėti muzika, to- 
kia graži, tokia švelni, maloni. 
Languose sviesa sidabrinė. Mer- 
gaitė ir kalbina Jonelį: 

— Varyk nuo savęs šį negražų 
vilką. Tegul jis dabar vienas ke- 
liauna į miškus. Jau tuoj bus ir 
visai tamsu, Neturėsi tu kur mie- 
goti, valgyt niekur negausi, jei 
pats nepasiliksi. Ir niekur su tavim 
al tokia graži mergaitė, Kaip 

. Gyvenk su mumis. 

— Ačiū tau, mergaite, — at- 
kirto jai Jonelis, — aš grįžtu su 
vilku. Man labai patiko keliauti su 
juo, jis gali man aprodyti visą 
pasaulį. Lik sveika, gražuole! — su- 
šuko Jonelis ir nukūrė su vilku 
toliau, kur akys mato. 

* * 
* 

Po kiek laiko į tą lūšnelę atėjo 
žmonės iš artimo kaimo. Rado jie 
nebegyvą Jonelio motutę ir suša- 
lusį Jonelį. Jie pašarvojo juodu ir 
kitą dieną palaidojo kapinėse prie 
bažnyčios. Bet pasakojimas apie 
Jonelį ir jo vilką užsiliko iki šių 
dienų. Seni žmonės pasakoja, kad 
vilkas dar ir dabar vežioja Jonelį 
ir rodo jam pasaulio grožybes. 
Jonelis bene aplanko ir kitus vai- 
kus. Jei jis pas jumis atvyktų, jūs. 
jį priimkite, duokite apšilti, paval- 
gydykite. Jei kada naktį, lovelėje 
gulėdami, išgirsite didelį kaukimą, 
dainavimą ir greitą bėgimą, tai ži- 
nokite, kad tai Jonelis su savo 
vilku greita važiuoja. Jei panorė- 
site juodu pamatyti, greitai išbė- 
kite į tamsų kiemą, tiesiog į kelio 
vidurį ir laukite: Jonelis su vilku 
tikriausiai pro jus nudums. 


Atsiuntė J. P-—konis. 


————— 


Bus gera 


Baltoji karalaitė 
Atėjo pusnimis, 
Jos apdaras išsiūtas 
Sidabro žvaigždėmis. 


Atėjo, apsižvalgė 
Ir vėl iš čia keliaus 
Už jūrų mėlynųjų, 
Už debesio niūraus. 


Gražus pavasarėlis 
Upeliais atpūškuos 
Ir vėl linksmai dainuosim 
Pievelėj ir laukuos. 


S. Džiugas 

Jaunieji pašliūžininkal 


Iprašė tėvą Andriukas su Jur- 


giuku, kad leistų jiems nusikirsti 
tinkamiausį pašliūžoms uosiuką. 
Leido. Tik leisdamas pasakė: 

— Bus, padarysite jūs. 

— Tikrai, tėveli, padarysime. 

— Darykite, man negaila, bet 
kad nors gerai padarytumėte. 

Jaunieji sukruto. Tą pačią die- 
ną nuėjo į mišką, matavo akimis 
kiekvieną užtiktą uosiuką. Vaikš- 
čiojo, vaikščiojo ir grįžo tuščio- 
mis. Namo eidami kalbėjosi: 

— Kad ir surasti sunku. 

— Visi, regis, kreivi ir tiek. 

— Yra ir tiesių, tik anų gaila. 


Tėvelis dar gali bartis, kad storą 
nukirtom. 
— Jeigu jau leido, tai nesi- 


bars, man regis, 

— Bet tu žinai, kaip jam me- 
delio gaila. 

— Žinau, žinau. Tik ir mus 
jisai ne mažiau už medelius myli. 

— Keistas tu kokis. Mus jis 
labiausiai myli. Medelis, sako, daug 
lengviau auga už bernelį. 

— Tai, kad taip rastumėm gerą 
uosiuką, kad pasidirbtumėm pa- 
šliūžas — visas pašlaites nušliuži- 
nėtum. 

— Tik pasileidai nuo kalnelio, 
„vėjas su sniegu tau švilpia pro 
ausis, o tu leki ir leki, niekur ne- 
susilaikydamas, — svajojo And- 
riukas. 

— Aš nuo šito kalnelio dabar 
kad pasileisčiau, tai net ūn, — pa- 
rodė ranka Jurgiukas, — net prie 
Pat namų sustočiau. Palikau sau 
pašliūžas, tvoros atspirtas ir jpauk- 
šėjau į vidų. 

— Tik sakyk tu man, kaip čia 
rasti gerą uosiuką, kad būtų ne- 
perstoras, kad tiesus kaip S 
nešakotas. 

— Vis tiek iš vieno nieko ne- 
padarysime. 


Tėvelis leido vieną, 


leis ir du. Taigi rambelio per vi- 
durj reikia. Kitaip nesuvaldysi va- 
žiuodamas. 


— Gerai tu sakai. O kad taip 
pamėginti iš lazdyno. Tai tiekas 
lazdų prie upelio auga. Aš ir tie- 


sių keletą mačiau. Atsimeni tą, 
kur rudenį niekaip įlipti negalė- 
jom. O riešųtų tiek daug buvo. Ir 
tokių didelių. 

— Gaila. Šiemet ir vėl gal bus. 

— Tai gaila. Vis tiek mes tų 
riešutų nepasiekiame ir nevalgom. 
Voverys visus išnešioja. 


x 


Žiema buvo pačiame baltume. 
Sniegas kurj laiką tirpes, dabar 
vėl storai apklojo šlaitus ir dau- 
bas. Visur buvo vos išbrendama. 
Keliai stūksojo aukštai iškile. And- 
riukas su Jurgiuku droželiojo ir 


droželiojo. Tarpais jiems tėvas. 
padėdavo. Daugiausia jie patys. 
Skutė stiklais, lygino apačią ir 


viršų. Pagaliau, pašliūžos buvo jau 
visiškai parengtos. Reikėjo tik iš- 


vesti raveliai. Patys nemokėjo. 
Vakare meilijosi prie tėvo, nepa- 
sakydami, ko jiems, iš tikrųjų, 
reikia. 


— Jūs jau, tur būt, ką blogo 
šiandien padarėte, kad tokie sal- 
dūs, — pastebėjo tėvas. 

— Nieko, tėveli. 

— Kaip tai nieko. 

— Tikrai nieko. 

— O ko tokie kaip karveliai 
aptūpę. 

— Kad mes nemokame išvesti 
tiesių ravelių po apačia. 

— Neškite čia, aš jums iš- 
vesiu. 

Vaikai atnešė keturias pavažas 
truputį užriestais galais, išlanktu 


viduriu, tėvas paėmė jas, apžiū- 
rėjo iš visų pusių, pamaigė, pa- 
lankstė. 

— Gal ir išturės. Medžias drū- 
tas, lūžti neįmanomas. 

„ — Dabar, tėveli, tik 
reikia. 

— Atneškite man špuntą. 

— O kur? 

— Ant viškų, ten prie leistuvo 
ir kitų įrankių. 

— Gerai. 

Abudu susimetę žiūrėjo, kaip 
tėvas įsispaudęs jų darbo pašliū- 
žas ilgai matavo, pagaliau, špuntu 
perleido sykį, kitą, pašluostė ranka. 

— Na, žiūrėkite. Sis geras. 

— Ai, geras, geras! Tėveli, tai 
ir visiems taip ravukus išvedžiosi. 
© — Ką gi su jumis beveiksi. 
Reikia išvedžioti. O tai suplėšis 
kojas, kai bus nesuvaldomos tos 
jūsų pavažos. 

— Pavažos! Ne pavažos — pa- 
šliūžos. 

— Man vis tiek pavažos ir gana. 

— Kad jau tėvelis visai supei- 
ki mūs darbą, — nukorę galvas bai- 
liai žvalgėsi abudu. 

— Na, šekit. Dabar jau visos 
bus geros, —paskutinei pašliūžai iš- 
vedęs ravuką padarė tėvas. 

Vaikai apspito tėvą bedėkoda- 
mi. Vėl šoko prie pašliūžų. Vėl jas 
palikę dėkojo. ` 

— Gana jau, gana. Ziūrėsim, 
kaip važinėsite. Tik sprando ne- 
nusisukite kriaušius belakstydami. 

— Sniegas visur minkštas. 

— Yra ir kieto. 

* 


ravukų 


Buvo pats saulės tekėjimas. 
Motina kūreno krosnį. Brūkšėjo 
puodus. Virė burokus ir bulves. 
Tėvas nešiojo gyvuliams pašarą. 
Kasė takelius į tvartus, kluoną ir 
šulinį. Andriukas maigė kiaulėms 
bulves. Tvankūs garai sėmė jo 
"veidą, net rasa aptraukdami. Iš- 
kaitęs skubėjo. Kad tik greičiau, 
kad greičiau. 

— Jau, mamyt, sugrūdau. 

— Pamaigyk dar kiek iš pa- 

kraščių, kad neliktų nesumaigytų. 

— Duok man, aš pamaigysiu,— 
prieina prie jo Jurgiukas. 

— Eik geriau virvelių paieš- 
kok. Zinai, priraišioti tvirtai rei- 
kės. Kitaip ant kojų nebesilaikys. 

Viską namuos aptvarkius po 
pusryčių abudu išėjo į kiemą. Įsi- 
rišo kojas į pašliūžas, pasiėmė 
rankosna po lazdutę ir pradėjo 
važiuoti. Lyguma dar šiaip taip 
sekėsi. Privažiavo pašlaitę. Andriu- 
ką pradėjo nešti. 

— Turėkis! —šaukė jam kalne- 
lyje stovėdamas Jurgiukas. 


tau, tu-rė—ėk! — 


— Gerai 
žmekterėjo į sniegą anas. Pašliū- 
žos subarškėjo ir apklojo jį. Ilgai 


jis painiojosi, kol, pagaliau, išsi- 
rito. Bet vėl nepasisekimas. Negali 
atsistoti ir tiek. Kaip tik stojasi, 


vėl griuva. Lyg traukte kas tan 
loban traukia. Gulėdamas atsi- 
narpliojo virvutes, atsikėlė, tada 


suėmė pašliūžas, išsinešė lyges- 
nėn vieton ir vėlleidosi į pakalnę. 
Šj kartą ir jam pavyko daug geriau. 

Jurgiukui sekėsi visai jau ne- 
blogai. Ilgai juodu važinėjo. Galop 
abudu sušilę užsikvėpavę, raudoni 
ir įkaitę pargrįžo namo. 

— Dar gyvi, — sveikino 
besišypsodamas tėvas. 

— Tik prisikamavote, — sakė 
gailėdamosi motina. 

— Bet smagu ir sveika, —juo- 
kėsi anuodu. | r.— 


juos 

BALTRUS IR VEIDRODIS 


Baltraus neramus yr būdas: Taip pat juokias „Tu žvairy, 
Jis visur įlys, vis grūdas. Ko šaipaisi?“ — surimtėjęs 
Kartą pirkioj, jį išskyrus, Staiga, klausia Baltramiejus. 
Nebebuvo nieko. Vyras, I tai atsako nėra. 

Likęs vienas, tuoj visus — Nesakai, tyli, tai šia! 

Ėmė krėst pirkios kampus. Tai sakydamas, jaunuolis | 
Jis iškratė spintą, skrynias, Kyšt liežuvį. Panašuolis 

Ištyrė visas puodynes, Jam taip pat. Tada Baltrukas: 
O vėliau žvilgt netikėtai „Na, palauk, aš tau!“ sušukeęs, 
Veidrodin. Iš karto vietoj, Tveria lazdą ir... Pirkelėn 

Lyg įbęstas, stabt jisai Staiga jeinąs tėvelis. 

Ir susijuokė linksmai. Nusigando vyras mūs — 


Žiūri: ir „tas“ veidrody Jau dabar „pirkelė“ bus! 

V ARP EL LS 


3) Žiemos džiaugsmas 


2 VEIKSMAS 


VIII SCENOS. 


Dangaus vartai. Girdėti tylios ange- 
ły giesmės ir muzika. Ateina Ziema. 
Žiema (liūdnai). 
Danaiški vartai,- 
Atsidarykit! 
Kur yra Dievas, 
Man pasakykit. 
(Barškina). 
„Petras. 
Kas ten? Ko nori? 
Kas? Atsiliepkit! 
Drąsiai kalbėkit 
lr nedrebėkit. 
Žiema. 


Aš — karalienė 
Šalčio ir vėjų. 
Šv. Petras (praveria dan- 
«gaus vartus). 
Sveika, valdove, 
Ko gi atėjot? 
Žiema. 
Šauktis pagalbos. 
Šv. Petras. 
Ko tau pritrūko?! 
Rūbai sagstyti 
Auksu, žemčiūgais 
Tavo drabužiai 
. Gintarais žvilga, 
Turi žvaigždėtą 
Apsiaustą ilgą. 
„Žiema. 
Noriu, kad Dievas 
Rūbą pakeistų: 
Vietoj žemčiūgų 
Gėlėm apskleistų; 
Vietoj vainiko, 
Auksu dabinto, 
Duotų vainiką 
- Rūtomis pintą. 
Mano brolelį 
'Pavasarėlį 
Myli berneliai 
Ir mergužėlės. 


Mano sesutę 
Vasarą žalią 
Senas ir jaunas 
Giria, kiek gali. 
Mano žemčiūgai 
Baubais vaidenas, 
Baidosi, bijo 
Jaunas ir senas. 
Esu našlaiiė — 
Širdis man verkia: 
Aš myliu žmones 
Jie mane... keikia. 


(verkia) 


Arkangelas (pasirodo 
tuose). 
Sveika, žiemuže! 
Tu išrinktoji! 
Nebegraudinkis — 
Džiaukis, brangioji! 
Dievas išklausė 
Tavo meldimo (iškilmingai): 
Tegu kiekvienas 
Girdi ir žino: 
Šiąnaktį — žemėj 
Menkoj kūtelėj 
Gimsta Mesijas 
Jėzus Vaikelis. 
Džiaugsis žemelė 
Ir augelėliai, 
monės, vaikeliai 
Ir piemenėliai. 
Šitokią garbę 
Dievas tau duoda. 
Neški vaikeliams 
Džiaugsmą, paguodą! 


var- 


Žiema (susijaudinus) 
Džiaugsmas man širdį 
Sukrečia baime — 
Nesitikėjau 
Šitokios laimės (sudėdama 

rankas) 

Ačiū galingas 

Dieve, Valdove, 

Ačiū už didžią, 

Didžią malonę! 

Arkangelas (duodamos ranka 


ženklą) 
Grįžki! Ant žemės 
Klok patalėlį 


Iš sidabrinių, 
Iš pūkužėlių 
Puošk visą gamtą 
Baltom lelijom — 
Didelė šventė, 
Laukia žmoniją! 
(Arkangelas dingsta. Pasigirsta 
iškilminga muzika, paskiau gies- 
mės garsai): 
Sveika, valdove Žiema 
Baltoji 
Tu karalienė, mums 
išrinktoji. 
Tu pasauliui duodi džiaugsmą, 
Duodi laimę ilgai lauktą: 
Jėzų Vaikelį. 
(Žiemą rengiasi eiti). 


IX SCENA. 


Pasirodo Snaigės. Muzika groja. 


Snaigės (Apsupa Žiemą, šok- 
damos i muzikos taktą): 

Snaigės šoka ir dainuoja, 
Džiaugtis visas šaukia, 
Gimė Kristus Kūdikėlis, 
Kurio ilgai laukė. 

Džiaugias miškas ir vaikeliai,— 

Didi šiandien šventė: 

Gimė Kristus, mūsų Dievas, 

Kurs už žmones kentė. 

Baltu rūbu per Kalėdas 

Mes pasidabinę, 

Šokim, trypkim, ratu siauskim 
Cia susikabinę. 

(Nustoja giedoti, nubėga šok- 
damos, tylios muzikos lydimos. Mu- 
zika keičiasi. Pasigirsta giesmės 
garsai, kurie kaskart stiprėja). 


X SCENA. 


Žiema (suploja 
džiaugsmo): 
Ką aš išvystu?! 
Brangūs vaikeliai! 


delnais iš 

Kaip jie nudžiuge! 
Linksmais veideliais... 
(Girdėti muzika ir kaskart gar- 
sesni giesmės garsai. Melodija: 
„Atsiskubino...“) 

Vaikai (nusilėnkdami Žiemai). 
Sveika, sveika, Žiemužėle, 
Ziemuže. 
Tavim džiaugiasi mergelės, 
Bernužiai. 

Skraido jau Snaigalėlės 
Ruošia jau patalėlį 
Jėzučiui 
Mažučiui. | 
(Uždangą). 


3 VEIKSMAS 


XI SCENAI. 


Kūtelė. Prakartėlėj Kūdikėlis. 
Aplink Kūdikėlį Šv. Marija, Šv. 
Juozapas, Ziema su Snaigėmis ir 
angelai. 

Angelai (gieda). 

Guli guli ant šienelio 
Jėzutis mažutis, 
Prakartėlėj laksto vėjai, 
O Jisai nuogutis. 
Oi, Juozuli, oi Juozuli, 
Vargo dalužėlė, 
Neįtaisei, neįtaisei 
Jėzui patalėlių. 
Štai Marija, štai Marija 
Šienu Jį apdėjo, 
Tai minkstutę antklodutę 
Jėzulis turėjo. 
. (Pastaba: angelai gali giedoti 
ir: „Gul šiandieną“...) 


kart 


(Angelams giedant, ateina pie- 
menėliai, garbina Kūdikėli, duoda 
Jam dovanų; ateina ūkininkai su 
dovanomis. Pagaliau, pasigirsta 
patraukli, linksma muzika, ir ateina 
vaikų būrelis su Kastyte, Jonuku 
ir Vytuku priešakyj ir duoda do- 
vanų — daug raudonų širdučių). 


(Uždanga). 
Dagilis. 

S jà 


Kuris gražiau verkia? 


STABTELK, PAGALVOK! 


3 uždavinys 
(Atsiuntė K. Č—nis) 


Šiuose 
šyti skaitmens 1, 2, 3, 4, 5, 6 ir T 
taip, kad, sudėjus iš viršaus į apa- 
čią ir iš kairės į dešinę, gautum 28. 


langeliuose reikia įra- 


Wydawca-Leidėjas L. Cicėnas 

4įuždavinys 
(Atsiuntė J. S. Bajoras) 


Yra aštuoni degtukai. Dar pridėk 
dešimts, kad būtų vienas. 
Lauksime atsakymų iki vasario 25 d. 


Išsprendusiųjų pavardes įdėsime 9 „Var- 
pelio“ numery. 

Vaikų šypsenos 


Puikiai pasakė 

Moteris perka pas skerdžiuvienę 
avino galvą ir derasi: 

— Tai pigiau tamsta man negali 
atiduoti? Tokiu atveju turiu eiti ki- 
ton mėsinėn. 

— O, tokios avino galvos, kaip 
manoji, tamsta už tokius pinigus 
niekur nerasi, — atsakė skerdžiu- 
vienė. 

Vargšas angelėlis 


Mamytė paguldė Birutėlę ir sako: 

Kai mergaitės yra mandagios 

ir tyliai miega, tai angelėlis jas visą 
naktį saugoja. 


— Tai vargšas angelėlis, kad 
visą naktį nemiega, — pasigailėjo 
Birutėlė. 

LAIŠKŲ DĖŽUTĖ 


J. P-—koniui. Pasaką gavome. J! 
graži ir įdėsime. Ačiū. 

Mačiuliams B., N. ir V. Išsprendu- 
sių 1 ir 2 uždavinį pavardžių jau nede- 
dame. Abu uždaviniai gerai išspręsti. 


A. Petk—ui. Mes, rodos, į kiekvieną 
laišką atsakome ir perduodame kitiems, 
kai paprašai. Šį kartą nieko neišsirin- 
kome. 

Dargužiečiui, Nieku nepasinaudosime. 
Kad taip parašytum, kas gyvena Liepo- 
nyse ir kada jie ten apsigyveno. Labai 
mums gaila, kad tie nevidonai tiek svei- 
ką pribaidė. Gal Dievas duos, neilgai 
jie ten bus ir nekaltus žmonės bai- 
dys. Viso gero. 


Redaktor-Redaktorius V. Budrevičius 


Drukarnia-Spaustuvė „RUCH“ Wilno 


